CELEX: 32017D0206
Language: et
Date: 2017-02-06 00:00:00
Title: Komisjoni otsus (EL) 2017/206, 6. veebruar 2017, millega lõpetatakse Hiina Rahvavabariigist pärit teatava polüetüleentereftalaadi impordi suhtes kohaldatavate dumpinguvastaste meetmete aegumise läbivaatamine

7.2.2017   
            
            
               ET
            
            
               Euroopa Liidu Teataja
            
            
               L 32/53
            
         KOMISJONI OTSUS (EL) 2017/206,
   6. veebruar 2017,
   millega lõpetatakse Hiina Rahvavabariigist pärit teatava polüetüleentereftalaadi impordi suhtes kohaldatavate dumpinguvastaste meetmete aegumise läbivaatamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artiklit 9,
   ning arvestades järgmist:
   A.   MENETLUS
   
   
               (1)
            
            
               29. juunil 2015 sai Euroopa Komisjon alusmääruse artikli 11 lõike 2 kohase taotluse vaadata läbi Hiina Rahvavabariigist (edaspidi „HRV“) pärit teatava polüetüleentereftalaadi (PET) impordi suhtes kohaldatavad dumpinguvastased meetmed.
            
         
               (2)
            
            
               Taotluse esitas Euroopa polüetüleentereftalaadi tootjate komitee (C.P.M.E.) (edaspidi „taotleja“) tootjate nimel, kelle toodang moodustab rohkem kui 25 % liidu polüetüleentereftalaadi kogutoodangust.
            
         
               (3)
            
            
               Praegu kohaldatavad meetmed on nõukogu nõukogu määrusega (EL) nr 1030/2010 (2) kehtestatud lõplik dumpinguvastane tollimaks. Läbivaatamistaotlus põhines väitel, et meetmete aegumine tingiks tõenäoliselt dumpingu kordumise ja liidu tootmisharule tekitatava kahju kordumise.
            
         
               (4)
            
            
               13. novembril 2015 avaldas komisjon Euroopa Liidu Teatajas
                   (3) teate HRVst pärit polüetüleentereftalaadi impordi suhtes kohaldatavate dumpinguvastase meetmete aegumise läbivaatamise algatamise kohta.
            
         
               (5)
            
            
               Komisjon andis läbivaatamismenetluse algatamisest ametlikult teada eksportijatele ja tootjatele HRVs, importijatele, kasutajatele ja teadaolevalt asjaga seotud ühingutele, HRV ametiasutustele ja kõigile teadaolevatele liidu tootjatele. Huvitatud isikutele anti võimalus teha oma seisukohad teatavaks kirjalikult ja taotleda ärakuulamist algatamisteates sätestatud tähtaja jooksul.
            
         
               (6)
            
            
               Ära kuulati kõik huvitatud isikud, kes seda taotlesid ja tõendasid, et nende ärakuulamiseks on konkreetsed põhjused.
            
         B.   AEGUMISE LÄBIVAATAMISE TAOTLUSE TAGASIVÕTMINE JA MENETLUSE LÕPETAMINE
   
   
               (7)
            
            
               17. novembril 2016 komisjonile saadetud kirjas võttis taotluse esitaja ametlikult tagasi taotluse aegumise läbivaatamise kohta.
            
         
               (8)
            
            
               Algmääruse artikli 9 lõike 1 kohaselt võib menetluse lõpetada, kui taotlus võetakse tagasi ja kui lõpetamine ei ole vastuolus liidu huvidega.
            
         
               (9)
            
            
               Uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Seega leidis komisjon, et asjaomane läbivaatamismenetlus tuleks lõpetada. Huvitatud isikuid teavitati sellest ja neile anti võimalus esitada märkusi. Komisjon ei saanud aga ühtegi märkust, mille põhjal oleks võinud järeldada, et menetluse lõpetamine on liidu huvidega vastuolus.
            
         
               (10)
            
            
               Seepärast leiab komisjon, et HRVst pärit polüetüleentereftalaadi impordi suhtes kohaldatavate dumpinguvastaste meetmete aegumise läbivaatamine tuleks lõpetada.
            
         
               (11)
            
            
               Käesoleva otsusega ettenähtud menetluse lõpetamine on kooskõlas määruse (EL) 2016/1036 artikli 15 lõike 1 kohaselt asutatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Hiina Rahvavabariigist pärit ning praegu CN-koodi 3907610000 alla kuuluva polüetüleentereftalaadi impordi suhtes kohaldatavate dumpinguvastaste meetmete aegumise läbivaatamine lõpetatakse.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 6. veebruar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  Nõukogu 17. novembri 2010. aasta rakendusmäärus (EL) nr 1030/2010, millega kehtestatakse pärast määruse (EÜ) nr 1225/2009 artikli 11 lõike 2 kohast aegumise läbivaatamist Hiina Rahvavabariigist pärit polüetüleentereftalaadi impordi suhtes lõplik dumpinguvastane tollimaks (ELT L 300, 17.11.2010, lk 1).
   
      (3)  ELT C 376, 13.11.2015, lk 13.